
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση-τροποποίηση της Φ.420/179/57495/- 
Σ.753/4 Νοε.97/Απόφασης Υπουργού Εθνικής Άμυ¬ 
νας (ΦΕΚ1003/97/τ.Β') «Μείωση Θητείας - Οριστική 
απόλυση από τις τάξεις των Ενόπλων Δυνάμεων 
οπλιτών που δεν άσκησαν το δικαίωμα αναβολής 


κατάταξης λόγω σπουδών. 1 

Σύσταση πάγιας προκαταβολής στον Οργανισμό 
Αντισεισμικού Σχεδιασμού και Προστασίας 
(Ο.Α.Σ.Π.). 2 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στη Σεβαστή Παπαβασίλη. 3 

Διαδικασία υποβολής ομαδικών αιτήσεων για την έκ¬ 
δοση άδειας κυνηγίου. 4 

Ίδρυση Ινστιτούτου Επαγγελματικής Κατάρτισης στο 
Ε.Κ.Α.Β. 5 

Τροποποίηση της ΔΥ1α/25570/97/30.1.1998 (Φ.Ε.Κ. 


113/12.2.1998 τ.Β') απόφασης, που αφορά «συ¬ 
γκρότηση Συμβουλίου Κρίσης και Επιλογής Ιατρι¬ 
κού και Οδονπατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Στε¬ 
ρεός Ελλάδας για τις ειδικότητες της Αγγειοχει¬ 
ρουργικής, Ακτινοδιαγνωστικής, ... Ψυχιατρικής 
και Μ.Ε.Θ.». 6 

Κήρυξη I. Μ. Αγ. Κυριακής κοιν. Βαμβακούς, επ. Λακε- 
δαίμονος ν. Λακωνίας ως ιστορικό διατηρητέο μνη¬ 
μείο. 7 

Κήρυξη του Ι.Ν. Αγ. Δημητρίου Γυθείου ως ιστορικού 
διατηρητέου μνημείου. 8 

Έγκριση της 121/3.8.1999 Πράξης ΔΣ/ΟΛΠΑ.Ε. με την 
οποία παρατείνεται μέχρι 31.12.1999 η ανάθεση 
εκτέλεση κατά προσωρινή παραχώρηση ορισμέ¬ 
νων φορτοεκφορτωτικών εργασιών στην «Α.Ε. ΣΥ¬ 


ΝΕΤΑΙΡΙΣΤΙΚΑ ΕΛΛΗΝΙΚΑ ΛΙΠΑΣΜΑΤΑ». 9 

Συγκρότηση Επιτροπής Ελέγχου Εφαρμογής των δια- 
τάξεων του άρθρου 7 παρ. 3τουΝ. 1866/1989. 10 


ΑΠΟΦΑΣΕΙ Σ 

Αβίθ. Φ.420/130/61591 (1) 

Συμπλήρωοη-τροποποίηση της Φ .420/179/57495/Σ.753/4 
Νοε.97/Απόφασης Υπουργού Εθνικής Άμυνας (ΦΕΚ 
1003/97/τ.Β') «Μείωση Θητείας - Οριστική απόλυση 
από τις τάξεις των Ενόπλων Δυνάμεων οπλιτών που 
δεν άσκησαν το δικαίωμα αναβολής κατάταξης λόγω 
σπουδών». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Συγκεκριμένα προβλήματα εφαρμογής της υπό συ¬ 
μπλήρωση-τροποποίηση απόφασης. 

β. Το γεγονός ότι από τις διατάξεις αυτές δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

1. Στην παράγραφο 2 του άρθρου 1 της Φ.420/179/495/- 
Σ.753/4 Νοε. 97/Αποφ. ΥΕΘΑ (ΦΕΚ 1003/97 τ.Β') προστί¬ 
θεται περίπτωση δ' ως εξής: 

«δ. Όσοι κατάσσονται ως πρότακτοι οπλίτες και έχουν 
την ημερομηνία εκείνη όλες τις απαιτούμενες προϋποθέ¬ 
σεις για λήψη αναβολής κατάταξης για ανώτερη ή ανώτα¬ 
τη σχολή του εσωτερικού, αλλά αδυνατούν να ασκήσουν 
το σχετικό δικαίωμα επειδή δεν έχουν ακόμα συμπληρώ¬ 
σει το 18ο έτος της ηλικίας τους». 

2. Οι περιπτώσεις γ και δ' της παραγράφου 2 του άρ¬ 
θρου 2, τροποποιούνται ως εξής: 

«γ. Από όσους βρίσκονται νόμιμα έξω από τις τάξεις των 
Ενόπλων Δυνάμεων και έχουν προϋπηρεσία σε αυτές λι- 
γότερη των δεκαπέντε, δεκαεπτά ή δεκαοκτώ μηνών κατά 
περίπτωση: Από την επανακατάταξή τους στις τάξεις των 
Ενόπλων Δυνάμεων και οπωσδήποτε πριν από τη συ¬ 
μπλήρωση της κατά περίπτωση πραγματικής στρατιωτι¬ 
κής υπηρεσίας (δεκαπέντε, δεκαεπτά ή δεκαοκτώ μη¬ 
νών)». 

«δ. Από όσους βρίσκονται νόμιμα έξω από τις τάξεις των 
Ενόπλων Δυνάμεων και δεν έχουν προϋπηρεσία σ’ αυτές: 
Από την κατάταξη ή επανακατάταξή τους στις Ένοπλες 
Δυνάμεις και μέχρι την οριστική απόλυση. 

3. Στην παράγραφο 2 του άρθρου 2 προστίθεται περί¬ 
πτωση ε όπως παρακάτω: 

«ε. Από όσους κατατάσσονται ως πρότακτοι οπλίτες και 
δεν έχουν συμπληρώσει το 18ο έτος της ηλικίας τους: 
Από την 1η Ιανουάριου του έτους που αρχίζουν να διανύ¬ 
ουν το 19ο έτος της ηλικίας τους και μέχρι την οριστική 
απόλυση». 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1999 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 
-♦- 

Αριθ. Δ16γ/429/14/303/Γ (2) 

Σύσταση πάγιας προκαταβολής στον Οργανισμό Αντι¬ 
σεισμικού Σχεδιασμού και Προστασίας (Ο.Α.Σ.Π.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 43 έως και 48 του Π.Δ/τος 
277/93 «Οικονομικός Κανονισμός του ΟΑΣΠ» (ΦΕΚ 
121Α/93). 

2. Τις διατάξεις του άρθρου 25 του Ν.Δ. 496/74 «Περί 
λογιστικού των ΝΠΔΔ», όπως τροποποιήθηκαν και συ¬ 
μπληρώθηκαν με το άρθρο 10 του Ν. 369/76. 

3. Τις διατάξεις του Ν. 1349/83 «Σύσταση Οργανισμού 
Αντισεισμικού Σχεδιασμού και Προστασίας (ΟΑΣΠ) και 
άλλες διατάξεις» (ΦΕΚ 52Α/83). 

4. Το Π.Δ. 485/88 «Οργανισμός διάρθρωσης και αρμο¬ 
διοτήτων των υπηρεσιών του ΟΑΣΠ» (ΦΕΚ 219Α/88). 

5. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα», που προστέθηκαν με 
το άρθρο 27 του Ν. 2081/92 (ΦΕΚ 154/92), όπως αντικα- 
ταστάθηκε με το άρθρο 1 παρ. 2α του Ν. 2469/97 (ΦΕΚ 
38Α/97). 

6. Τις διατάξεις της παρ. 3 του άρθρου 22 του Ν. 
2362/97 «Περί Δημοσίου Λογιστικού Ελέγχου δαπανών 
του Κράτους και άλλες διατάξεις» (ΦΕΚ 247 τ.Α/95). 

7. Την απόφαση 38/25.5.99του Διοικητικού Συμβουλίου 
του ΟΑΣΠ. 

8. Την αρ. 1107147/1239/0006Α/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών». 

9. Την αρ. Δ17α/03/99/Φ.2.2.1/96 απόφαση του Πρωθυ¬ 
πουργού και Υπουργού ΠΕΧΩΔΕ «Ανάθεση αρμοδιοτή¬ 
των στους Υφυπουργούς ΠΕΧΩΔΕ Χρίστο Βερελή και Θε¬ 
όδωρο Κολιοπάνο». 

10. Τις ανάγκες του ΟΑΣΠ. 

11. Το γεγονός ότι από την απόφαση αυτή δεν προκα- 
λείται δαπάνη σε βάρος του προϋπολογισμού, αποφασί¬ 
ζουμε: 

Συστήνουμε πάγια προκαταβολή ύψους 3.000.000 δρχ. 
στον Οργανισμό Αντισεισμικού Σχεδιασμού και Προστα¬ 
σίας (ΟΑΣΠ). 

Επιτρέπουμε την πληρο^μή δαπανών από την πάγια 
προκαταβολή σε βάρος των πιστώσεων των ΚΑΕ 0711, 
0721, 0731, 0732, 0771, 0772, 0781, 0782, 0815, 0829, 


0831, 0856, 0857, 0879, 0881, 0884, 0887, 0888, 0889, 
0911, 0912, 1259, 1261, 1293, 1312, 1431, 1611, 1731, 
1741, 1899 του Προϋπολογισμού του ΟΑΣΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1999 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-φ- 

Αριθ. Φ1/72/Δ5/8368 (3) 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στη Σεβαστή Παπαβασίλη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 
(ΦΕΚ 206/Α), του Β.Δ. 685/72 (ΦΕΚ 196/Α) και του Π.Δ. 
813/77 (ΦΕΚ259/Α). 

2. Τις αριθμ. 6/23.3.1999 και 13/13.7.1999 πράξεις του 
ΠΥΣΔΕ Δωδεκανήσου. 

3. Την αριθμ. ΣΤ5/33/96 (ΦΕΚ937/Β/96) κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα: «αρμοδιότητες Υφυπουργού 
ΥΠΕΠΘ», αποφασίζουμε: 

Χορηγούμε στο ιδιωτικό Τ.Ε.Ε. της Σεβαστής Παπαβα¬ 
σίλη του Νικολάου με την προσωνυμία «ΔΟΡΚΑΣ» άδεια 
ίδρυσης και λειτουργίας ιδιωτικού τεχνικού επαγγελματι¬ 
κού εκπαιδευτηρίου (Τ.Ε.Ε.), που θα λειτουργήσει στην 
πόλη της Ρόδου στην οδό Καναδά 32 από το σχολικό έτος 
1999-2000 με τομείς και ειδικότητες ως εξής: 

ΗΜΕΡΗΣΙΟ Τ.Ε.Ε. 

ΤΟΜΕΑΣ ΚΑΛΛΙΤΕΧΝΙΚΩΝ ΕΦΑΡΜΟΓΩΝ 

Ειδικότητα: α) Σχεδιασμού Εσωτερικών Χώρων 
β) Γραφικών Τεχνών. 

Η παρούσα απόφαση αποτελεί προσθήκη στην άδεια 
που χορηγήθηκε με την αριθμ. 4833/20.11.98 απόφαση. 

Ο μέγιστος αριθμός μαθητών ανά κύκλο (βάρδια) λει¬ 
τουργίας ορίζεται στους σαράντα (40). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

-♦- 

Αριθ. 101472/3437 (4) 

Διαδικασία υποβολής ομαδικών αιτήσεων για την έκδο¬ 
ση άδειας κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 262 παρ. 6 του Ν.Δ. 86/69 
«ΠερίΔασικού Κώδικα». 

2. Τις διατάξεις του άρθρου 266 και 267 του Ν.Δ. 86/69 
και 11 του Ν. 177/75. 

3. Τις διατάξεις του Ν. 2168/93 «Περί όπλων, πυρομαχι- 
κώνκ.λπ.» (ΦΕΚ 147Α/3.9.1993), όπως τροποποιήθηκε με 
το Ν. 2334/95 (ΦΕΚ 184/Α 154/10.9.1995). 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/92 (ΦΕΚ 154/Α/10.9.92). 

5. Την 3396/3.11.98 (ΦΕΚ 1165/Β/9.11.98) απόφαση του 
Πρωθυπουργού και του Υπουργού Γεωργίας για την ανά¬ 
θεση αρμοδιοτήτων στον Υφυπουργό Γεωργίας. 

6. Την υπ’ αριθμ. 83068/3481/28.7.1988 εγκύκλιο της 
Δ/νσης Θήρας του Υπουργείου Γεωργίας με τις σχεπκές 
102085/2961/22.7.86, 107530/3342/6.9.86, 91423/2904/- 
20.7.87 σύμφωνα με τις οποίες είναι ανάγκη να αποκλει¬ 
σθούν οι μεσάζοντες από τη διαδικασία έκδοσης αδειών. 

7. Την σκοπιμότητα διαφύλαξης του δημοσίου συμφέ¬ 
ροντος, προκειμένου να εξασφαλίζεται η ελεγχόμενη από 
τη διοίκηση παραγωγή έργου για την προστασία και ανά¬ 
πτυξη του θηραματικού πλούτου της χώρας. 

8. Την ανάγκη εξασφάλισης του δημοσίου χρήματος 
που προκύπτει εκ του γεγονότος ότι οι αναγνωρισμένοι 
και συνεργαζόμενοι με το Υπουργείο Γεωργίας Κυνηγετι¬ 
κοί Σύλλογοι είναι τα μόνα Σωματεία, τα οποία έχουν το δι¬ 
καίωμα να εισπράτουν για λογαριασμό του Δημοσίου ή 
διακινούν δημόσιο χρήμα (παράβολα ή τέλη), πράγμα το 
οποίο δεν έχει το δικαίωμα από την υφιστάμενη νομοθε¬ 
σία, κανένα Σκοπευτικό, Εξωραϊστικό και πάσης άλλης 
μορφής Σωματείο. 

9. Το γεγονός ότι από την υφιστάμενη νομοθεσία οι ανα¬ 
γνωρισμένοι και συνεργαζόμενοι με το Υπουργείο Γεωρ¬ 
γίας Κυνηγετικοί Σύλλογοι (Αποφ. 223005/4105/18.5.77 
και 223006/4106/16.7.77, ΦΕΚ 690/20.7.77 και 
691/20.7.77 τ. Β') είναι οι μόνοι Σύλλογοι σε αντίθεση με 
τα άλλα Σωματεία (Σκοπευτικά κ.λπ.), στους οποίους ο 
Ταμίας διαχειρίζεται δημόσιο πόρο του Κρατικού Προϋ¬ 
πολογισμού διορίζεται από Δημόσια Αρχή (κατά τόπους 
Δασικές Αρχές) και ταυτόχρονα προς ακόμη μεγαλύτερη 
εξασφάλιση του δημοσίου οφέλους ο ούτω διοριζόμενος 
Ταμίας δέον απαραιτήτως να είναι δημόσιος εν ενεργεία 
υπάλληλος ή υπάλληλος Δημοσίου Οργανισμού (άρθρ. 9 
παρ. 1 του ενιαίου καταστατικού των Κυνηγετικών Συλλό¬ 
γων, ΦΕΚ 640/4.5.76, τεύχος Β'). 

10. Το γεγονός ότι για την ακόμη μεγαλύτερη διασφάλι¬ 
ση της διαχείρισης δημοσίου χρήματος οι αναγνωρισμένοι 
και συνεργαζόμενοι με το Υπουργείο Γεωργίας Κυνηγετι¬ 
κοί Σύλλογοι υφίστανται υποχρεωτικό ετήσιο, τακτικό, δι¬ 
οικητικό και οικονομικό έλεγχο από Δημόσια Αρχή (Δασική 
Υπηρεσία) ως προς την διαχειριστική διαφάνεια, νομιμότη¬ 
τα και σκοπιμότητα των δαπανών και εσόδων τους σε αντί¬ 
θεση με τα πάσης άλλης μορφής Σωματεία, τα οποία δεν 
υφίστανται κανέναντέτοιο έλεγχο, αποφασίζουμε: 

1) Οι Δασικές Αρχές δεν θα δέχονται κατάθεση διπλο¬ 
τύπων είσπραξης των εκάστοτε ισχυόντων τελών κατά 
την διαδικασία έκδοσης των αδειών Θήρας, που αφορούν 
πρόσωπα άλλα εκτός του καταθέτοντος παρά μόνο από 
τους αναγνωρισμένους και συνεργαζομένους με το 
Υπουργείο Γεωργίας Κυνηγετικούς Συλλόγους, σύμφω¬ 
να με τις ισχύουσες διατάξεις. 

2) Οι κατά τα ανωτέρω αναγνωρισμένοι Κυνηγετικοί 
Σύλλογοι υποχρεώνονται να προσκομίζουν στις Ασφαλι¬ 
στικές Εταιρείες θεωρημένη από τη Δασική Υπηρεσία κα¬ 
τάσταση των ατόμων - κυνηγών που ασφαλίζουν. 

3) Το δικαίωμα υποβολής αίτησης σε Δασική Αρχή, από 
μεμονωμένο κυνηγό, για χορήγηση άδειας Θήρας, εξακο¬ 
λουθεί να ισχύει, συνοδεύεται, όμως υποχρεωτικά από 
προσωπικό ασφαλιστήριο συμβόλαιο με συμβαλλόμενο 
τον αιτούντα. 


Μετά από τη δημοσίευση της παρούσης στην Εφημερί- 
δατης Κυβερνήσεως παύει να ισχύει η υπ’ αριθμ. 
68758/3344/8.8.98 απόφασή μας. 

Κατά τα λοιπά, που αφορούν τη διαδικασία και τα απα¬ 
ραίτητα δικαιολογητικά για την έκδοση των αδειών Θήρας, 
ισχύει η υπ’ αριθμ. 101465/3417/29.7.99 απόφασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1999 

Ο ΥΦΥΠΟΥΡΓΟΣ 

ΠΑΡΑΣΚΕΥΑΣ ΦΟΥΝΤΑΣ 

-φ- 

Αριθ. Α5/4898 (5 ) 

Ιδρυση Ινστιτούτου Επαγγελματικής Κατάρτισης στο 
Ε.Κ.Α.Β. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

α. Της παρ. 6 του άρθρου 5 του Ν. 2009/92 (ΦΕΚ 
18/τ.Α/92) «Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις». 

β. Του άρθρου 7του Ν. 1579/85 (ΦΕΚ217/Α/85) «Ρυθμί¬ 
σεις για την εφαρμογή και ανάπτυξη του Εθνικού Συστή¬ 
ματος Υγείας και άλλες διατάξεις». 

γ. Την υπ’ αριθμ. 12/29.4.99 απόφαση του Δ.Σ του 
Ε.Κ.Α.Β. 

δ. Το πρακτικό της υπ’ αριθμ. 27/23.7.99 συνεδρίασης 
τουΔ.Σ.τουΟ.Ε.Ε.Κ. 

ε. Του άρθρου 27 του Ν. 2081/92 (ΦΕΚ 154/Α/92), με τις 
οποίες προστέθηκε στο Ν. 1558/85 νέο άρθρο 29Α, όπως 
τροποποιήθηκε με το άρθρο 1 του Ν. 2469/97 (ΦΕΚ 
38/Α/97). 


στ. Το γεγονός ότι οι δαπάνες ύψους 107.200.000 δρχ., 
που θα προκληθούν για τη φοίτηση των καταρτιζόμενων^ 
θα βαρύνουντονπροϋπολογισμό του Ε.Κ.Α.Β. με ΚΑ 0532 
ως εξής: 

Για το πρώτο έτος: 

Δαπάνες Εκπαιδευτών: 
και Λειτουργικές Δαπάνες: 

Σύνολο: 

Για το δεύτερο έτος: 

Δαπάνες Εκπαιδευτών: 
και Λειτουργικές Δαπάνες: 

Σύνολο: 
αποφασίζουμε: 


33.600.000 δρχ. 
20.000.000 δρχ. 
53.600.000 δρχ. 

33.600.000 δρχ. 
20.000.000 δρχ. 
53.600.000 δρχ. 


Την ίδρυση και λειτουργία Ινστιτούτου Επαγγελματικής 
Κατάρτισης (Ι.Ε.Κ.) στο Εθνικό Κέντρο Άμεσης Βοήθειας, 
με την ειδικότητα «Διασώστης - Πλήρωμα Ασθενοφό¬ 
ρου». 


Καθορίζουμε τη διάρκεια κατάρτισης της ανωτέρω ειδι¬ 
κότητας σε τέσσερα (4) εξάμηνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 6 Σεπτεμβρίου 1999 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΠΑΠΑΝΤΩΝΙΟΥ Λ. ΠΑΠΑΔΗΜΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.ΔΙα/16615 (6) 

Τροποποίηση της ΔΥ1α/25570/97/30.1.1998 (Φ.Ε.Κ. 
113/12.2.1998 τ.Β') απόφασης, που αφορά «συγκρό¬ 
τηση Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.Ι.Ο.Π.Ν.Ι.) της Περιφέρειας Στερεάς Ελλά¬ 
δας για τις ειδικότητες της Αγγειοχειρουργικής, Ακτι¬ 
νοδιαγνωστικής, ... Ψυχιατρικής και Μ.Ε.Θ.». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 1 παρ. 6 του Ν. 1278/82 
(Φ.Ε.Κ. 105 τ.Α) όπως αντικαταστάθηκε από την παρ. 1 
του άρθρου 44 του Ν. 1759/88 (Φ.Ε.Κ. 50 τ.Α). 

3. Τις διατάξεις του άρθρου 37 παρ. 1 του Ν. 2519/1997 
(Φ.Ε.Κ. 165/21.8.1997 τ.Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την ΔΥ1α/25570/97/30.1.1998 (Φ.Ε.Κ. 113/12.2.1998 
τ.Β') απόφασή μας. 

5. Το οικ. 3199/23.7.1999 έγγραφο του ΚΕ.Σ.Υ. 

6. Το γεγονός ότι ο Ξάνθης Ευθύμιος διορίσθηκε στο 
ΣΚΕΙΟΠΝΙ Στερεάς Ελλάδας, και θα μετέχει σ’ αυτό ως Δι¬ 
ευθυντής Ιατρικής Υπηρεσίας, αποφασίζουμε: 

Τροποποιούμε την ανωτέρω (4) σχετική απόφασή μας 
και διορίζουμε στην Ειδικότητα της Ωτορινολαρυγγολο- 
γίας, τακτικό μέλος για την κρίση Δ/ντών και Επιμελητών, 
τον Λυγάτσικα Χρήστο, Δ/ντή στο Ν.Γ.Ν. Τρικάλων, σε 
αντικατάσταση του Ξάνθη Ευθυμίου. 

Κατά τα λοιπά ισχύει η ανωτέρω τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

-φ- 

Αριθ. ΥΠΠΟ/ΑΡΧ/Β1/Φ30/ΚΗΡ/37615/1333 (7) 

Κήρυξη I. Μ. Αγ. Κυριακής κοιν. Βαμβακούς, επ. Λακεδαί- 
μονος ν. Λακωνίας ως ιστορικό διατηρητέο μνημείο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Υ.Α. ΥΠ ΠΟ/ΓΝΟΣ/49095/30.10.1991 (ΦΕΚ 
987/Β/28.11.1991 και ΦΕΚ 17/Β/16.1.1992) για μεταβίβα¬ 
ση αρμοδιοτήτων Υπουργού και δικαιώματος υπογραφής 
«Με εντολή Υπουργού» στους Γ. Γραμματέα, Ειδικό 
Γραμματέα, Προϊσταμένους δ/νσεων, τμημάτων και Γρα¬ 
φείων του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την γνωμοδότηση του Τοπικού Συμβουλίου Μνημεί¬ 
ων Δυτικής Πελοποννήσου, όπως διατυπώθηκε στην 
αριθμ 2/5.4.99 πράξη του, αποφασίζουμε: 

Χαρακτηρίζουμε την Ι.Μ. Αγ. Κυριακής μαζί με το μονο¬ 
πάτι, το οποίο αποτελεί την αυθεντική πρόσβαση στην 
ανωτέρω Μονή, που βρίσκεται κοντά στην κοινότητα Βαμ¬ 
βακούς, επ. Λακεδαίμονος, ν. Λακωνίας, ως ιστορικό δια¬ 
τηρητέο μνημείο. 

Πρόκειται για οχυρωμένο μοναστικό συγκρότημα εντός 


σπηλαίων. Αποτελείται από το ναύδριο της Αγ. Κυριακής, 
αμυντικό πύργο σκήτη και πυργοειδή θύρα εισόδου. 

Η τοιχοποιία των οικοδομημάτων συνίσταται σε αμελώς 
λαξευμένους λίθους με συνδετικό κονίαμα. 

Το ναύδριο ανήκει στοντύποτου σπηλαιώδους ναού και 
φράσσεται με απλό τοιχίο με οχυρωματικά χαρακτηριστι¬ 
κά. Στην όψη του ανοίγονται τέσσερα παράθυρα. Ο πύρ¬ 
γος είναι τετραγωνικής κάτοψης, διαμορφώνεται σε τρεις 
στάθμες, και στις όψεις του ανοίγονται δύο σειρές τοξω¬ 
τών παραθύρων. Η θύρα εισόδου του συγκροτήματος 
έχει πυργοειδή μορφή και καλύπτεται από σχιστολιθικές 
πλάκες. Σε ψηλότερο επίπεδο, μέσα σε κοιλότητα του 
βράχου, υπάρχει λιθόκτιστη σκήτη, επίσης στεγασμένη 
με σχιστολιθικές πλάκες. 

Το μοναστικό συγκρότημα της Αγ. Κυριακής πλαισιώνε¬ 
ται από περίβολο, κτισμένο από λαξευμένους λίθους. 
Εμπρός από τον περίβολο διασώζονται 4 πεσσοί, πάνω 
στους οποίους στηριζόταν πιθανότατα εξώστης. 

Το μνημείο εντάσσεται χρονολογικά στα μέσα του 18ου 
αιώνα. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Αυγούστου 1999 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 
-♦- 

Αριθ. ΥΠ Π Ο/ΑΡΧ/Β1 /Φ30/37613/1329 (8) 

Κήρυξη του Ι.Ν. Αγ. Δημητρίου Γυθείου ως ιστορικού 
διατηρητέου μνημείου 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.1991 και ΦΕΚ 17/Β/16.1.1992) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Τις διατάξεις του Ν. 1469/50 «Περί προστασίας ειδι¬ 
κής κατηγορίας οικοδομημάτων και έργων τέχνης μετα¬ 
γενέστερων του 1830». 

4. Την γνωμοδότηση του Τοπικού Συμβουλίου Μνημεί¬ 
ων Δυτικής Πελοποννήσου, όπως διατυπώθηκε στην 
αριθμ. 4/28.6.99 συνεδρία του, αποφασίζουμε: 

Χαρακτηρίζουμε τον Ι.Ν. Αγ. Δημητρίου που βρίσκεται 
στο Γύθειο Νομού Λακωνίας μαζί με τον αύλειο χώρο του 
ως ιστορικό διατηρητέο μνημείο. 

Ο ναός ανήκει στον τύπο της μεγάλης μονόχωρης βασι¬ 
λικής με υψηλή πολύπλευρη αψίδα ιερού και δίρριχτη κα¬ 
μαροσκεπή. Η αψίδα φέρει λίθινο λαξευτό γείσο που τη 
διαχωρίζει σε δύο άνισες ζώνες, από τις οποίες η επάνω 
μικρότερη εξαίρετοι με τυφλή κιονοστοιχία, σύμφωνα με 
τον κοσμητικό τρόπο που επιχωριάζει στη Μάνη. 

Στη νοτιοδυτική γωνία του μνημείου υψώνεται λιθόκτι¬ 
στο πολυώροφο κωδωνοστάσιο τετραγωγικής κάτοχης, 
που χρονολογείται πιθανότατα στα τέλη του 19ου αιώνα 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 20 Αυγούστου 1999 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 
-♦- 

Αριθ, 3422.21/5/99 ( 9 ) 

Έγκριση της 121/3.8.1999 Πράξης ΔΣ/ΟΛΠ Α.Ε. με την 
οποία παρατείνεται μέχρι 31.12.1999 η ανάθεση εκτέ¬ 
λεση κατά προσωρινή παραχώρηση ορισμένων φορ¬ 
τοεκφορτωτικών εργασιών στην «Α.Ε. ΣΥΝΕΤΑΙΡΙΣΤΙ¬ 
ΚΑ ΕΛΛΗΝΙΚΑ ΛΙΠΑΣΜΑΤΑ». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α.Τουάρθρου4 πργ. 9του ΑΝ 1559/50 (ΦΕΚ 252 Α') που 
κυρώθηκε με τον Ν. 1630/51 (ΦΕΚ8Α), όπως τροποποιή¬ 
θηκε και συμπληρώθηκε με τον Ν. 2323/53 (ΦΕΚ 66 Α'). 
β. Του άρθρου 6 του Ν. 1220/81 (ΦΕΚ 296 Α'). 
γ. Του άρθρου 29 Α' του Ν. 1558/85 (ΦΕΚ 137 Α') «Κυ¬ 
βέρνηση και Κυβερνητικά Όργανα» όπως προστέθηκε με 
το άρθρο 27 του Ν. 2081/92 (ΦΕΚ 154Α') και τροποποιή¬ 
θηκε με το άρθρο 1 πργ. 2α του Ν. 2469/97 (ΦΕΚ 38 Α'). 

δ. Του άρθρου 36πργ. ΙΟτου Ν.Δ. 1/1968 (ΦΕΚ270 Α'), 
όπως τροποποιήθηκε με το άρθρο 1 του Β.Δ. 27/1969 
(ΦΕΚ6 Α'). 

ε. Του Ν. 2688/99 (ΦΕΚ40 Α'). 

2. Την αριθ. 4222.1/7/97/11.8.97 Απόφαση ΥΕΝ «Μετα¬ 
βίβαση αρμοδιοτήτων κ.λπ.» (ΦΕΚ 724 Β'). 

3. Την αριθ. 121/3.8.99 Πράξη του ΔΣ/ΟΛΠ, καθώς και 
την αριθ. 2084/20.7.99 Υπηρεσιακή Εισήγηση της Αρμό¬ 
διας Δ/νσης του εν λόγω Οργανισμού. 

4. Το αριθ. 19362/2252/10.8.99 έγγραφο του ΟΛΠ Α.Ε. 

5. Ότι από τις διατάξεις αυτής της απόφασης δεν προ- 
καλείται δαπάνη εις βάρος του Προϋπολογισμού του 
ΝΠΔΔτου ΟΛΠ, αποφασίζουμε: 

1 .Εγκρίνουμε την παράταση της ανάθεσης εκτέλεσης, 
κατά προσωρινή παραχώρηση στην Α.Ε. ΣΥΝΕΤΑΙΡΙΣΤΙ¬ 
ΚΑ ΕΛΛΗΝΙΚΑ ΛΙΠΑΣΜΑΤΑ ορισμένων φορτοεκφορτωτι¬ 
κών εργασιών εντός της λιμενικής περιοχής του ΟΛΠ, η 
οποία έληξε την 30.6.99, μέχρι 31.12.99 με τους όρους και 
τις προϋποθέσεις της 34/1999 πράξης του ΔΣ/ΟΛΠ. 

2. Η παρούσα να δημοσιευθεί στην Εφημερίδα της Κυ¬ 
βερνήσεως. 

Πειραιάς, 30 Αυγούστου 1999 
Με εντολή Υπουργού 
Ο Γενικός Γραμματέας 
ΑΘΑΝΑΣΙΟΣ ΤΣΟΥΡΟΠΛΗΣ 
-♦- 

Αριθ. 14676/ζ/2187 (10 ) 

Συγκρότηση Επιτροπής Ελέγχου Εφαρμογής των διατά¬ 
ξεων του άρθρου 7 παρ. 3 του Ν. 1866/1989. 

Ο ΥΠΟΥΡΓΟΣ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 (ΦΕΚ 


166/Α/7.7.94) «Συγκρότηση της Γενικής Γραμματείας 
Τύπου και Πληροφοριών σε Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμο¬ 
διοτήτων του». 

2. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/6.7.94). 

3. Τις διατάξεις του άρθρου 7 παράγραφος 3 του Ν. 
1866/1989 «Ίδρυση του Εθνικού Συμβουλίου Ραδιοτηλε¬ 
όρασης και παροχή αδειών για την ίδρυση και λειτουργία 
τηλεοπτικών σταθμών» (ΦΕΚΑ/222), όπως τροποποιήθη¬ 
κε με το άρθρο 1 παράγραφος 9 του Ν. 2173/1993 (ΦΕΚ 
Α/208). 

4. Τις διατάξεις του Π.Δ. 212/1005 (ΦΕΚ 112/ 
Α/15.6.1995) «Εθνικό Πρόγραμμα πληροφόρησης και εκ¬ 
παίδευσης για τους Έλληνες τυφλούς». 

5. Την απόφαση αριθμ. 14317/Ζ/22.8.96 (ΦΕΚ 
793/Β/29.8.96) «Εξουσιοδότηση να υπογράφουν «Με 
εντολή Υπουργού» στο Γενικό Γραμματέα του Υπουργεί¬ 
ου Τύπου και Μέσων Μαζικής Ενημέρωσης, στο Γενικό 
Γραμματέα της Γενικής Γραμματείας Ενημέρωσης του 
Υπουργείου Τύπου και ΜΜΕ κ.λπ.», αποφασίζουμε: 

Συγκροτούμε Επιτροπή αποτελούμενη από τους εξής: 

1. Πέτρο Μπαρμπαλιά, μόνιμο υπάλληλο με βαθμό Α' 
του Κλάδου ΠΕ2 Τύπου του Υπουργείου Τύπου και ΜΜΕ, 
ως Πρόεδρο με αναπληρώτρια την Καλλιόπη Καλφοπού- 
λου, μόνιμη υπάλληλο με βαθμό Α' του Κλάδου ΠΕΙ Διοι¬ 
κητικός του Υπουργείου Τύπου και ΜΜΕ. 

2. Βασιλική Καραμπέτσου, μόνιμη υπάλληλο του 
Υπουργείου Πολιτισμού με βαθμό Α'του Κλάδου ΠΕΙ Δι¬ 
οικητικού, ως τακτικό μέλος, με αναπληρώτρια την Κων¬ 
σταντίνα Πισχιτζή, μόνιμη υπάλληλο του αυτού κλάδου 
και βαθμού του ιδίου Υπουργείου. 

3. Γεώργιο Καρρά, μόνιμο υπάλληλο με βαθμό Α' του 
Κλάδου ΠΕ - Δημοσιονομικών του Γενικού Λογιστηρίου 
του Κράτους και Προϊστάμενο της Διεύθυνσης επεξεργα- 
σίας Σχεδίων Νόμων και Προεδρικών Διαταγμάτων (Δ21) 
ως μέλος, με αναπληρωτή του τον Παναγιώτη Ευσταθίου, 
Προϊστάμενο Α' Τμήματος στην Δ4 - Προσωπικού. 

4. Ηλία Μαργιόλα, Πρόεδρο του Πανελληνίου Συνδέ¬ 
σμου Τυφλών (Π.Σ.Τ.), ως μέλος, με αναπληρωτή του τον 
Ευάγγελο Τσαγκρή, Πρόεδρο του Κέντρου Εκπαιδεύσε- 
ως και Αποκαταστάσεως Τυφλών. 

Χρέη Γραμματέα θα εκτελεί η Χριστίνα Καρποντίνη, μό¬ 
νιμη υπάλληλος με βαθμό Α του Κλάδου ΔΕ 1 Διοικητικός 
του Υπουργείου Τύπου και ΜΜΕ, με αναπληρώτρια την 
Ζωή Ψωμιάδου, μόνιμη υπάλληλο με βαθμό Α' του Κλά¬ 
δου ΔΕΙ Διοικητικός του Υπουργείου Τύπου και ΜΜΕ. 

Έργο της Επιτροπής είναι ο έλεγχος της εφαρμογής 
των διατάξεων της παραγράφου 3 του άρθρου 7 του Ν 
1866/1989. 

Ειδικότερα η Επιτροπή: 

α) Υπολογίζει το ύψος του ποσού, που οφείλει να δια¬ 
θέτει κάθε επιχείρηση ιδιωτικού δικαίου τηλεοπτικού 
σταθμού, κατ’ εφαρμογήν των διατάξεων της παραγρά¬ 
φου 3 του άρθρου 7 του Ν. 1866/1989, όπως αυτή ισχύει. 

β) Συντάσσει πράξεις καταλογισμού θέτοντας προθε¬ 
σμία καταβολής του παραπάνω ποσού από τις Εταιρείες 

ιδιωτικών τηλεοπτικών σταθμών (υποχρέους). 

γ) Κατανέμει τα ποσά που συγκεντρώνονται κάθε χρό¬ 
νο στους δικαιούχους (Π.Σ.Τ. Κ.Ε.Α.Τ.). 
δ) Μεριμνά για την κατάθεση των ποσών αυτών σε ειδι- 

κό λογαριασμό καταθέσεων στην Εθνική Τράπεζα της Ελ¬ 
λάδος. 

ε) Ελέγχει την τήρηση της προβλεπόμενης διαδικασίας 
σχετικά με τη διάθεση του ποσού με βάση τα υποβαλλό¬ 
μενα σε αυτήν παραστατικά στοιχεία από τους δικαιού¬ 
χους (ΠΣΤ και ΚΕΑΤ). 

Γ) Η διαδικασία υπολογισμού του ακριβούς ποού που 
διατίθεται ετησίως από κάθε εταιρεία ιδιωτικού δικαίου 
τηλεοπτικού σταθμού, οτρόπος καταβολής αυτού, η υλο¬ 
ποίηση του προγράμματος εκπαίδευσης και πληροφόρη¬ 
σης των Ελλήνων τυφλών και ο έλεγχος της αξιοποίησης 
των κονδυλίων που διατίθενται στους δικαιούχους διέπο- 
νται από τις διατάξεις του άρθρου 5 επόμ. του Π.Δ. 
212/1995. 

Δ) Η Επιτροπή συγκροτείται για χρονικό διάστημα 
τριών (3) ετών. 

Ε) Σε περίπτωση αποχωρήσεως μέλους της Επιτροπής 
για οποιονδήποτε λόγο τούτο αντικαθίσταται για τον υπό¬ 
λοιπο χρόνο της θητείας του. 

ΣΤ) Η Επιτροπή συνεδριάζει νομίμως εφόσον παρί- 
στανται τα υπό στοιχ. 1, 2 και 3 της παρ. Α' μέλη και 


αποφασίζει με την απόλυτη πλειοψηφία των μελών 
της. 

Ο Πρόεδρος συγκαλεί την Επιτροπή σε τακτική συνε¬ 
δρίαση μία (1) φορά το μήνα και σε έκτακτη, όποτε κρίνει 
τούτο σκόπιμο ή αναγκαίο ή κατόπιν αιτήσεως τουλάχι¬ 
στον τριών μελών της. 

Ο Πρόεδρος, ο Γραμματέας, τα μέλη και οι αναπληρω¬ 
τές τους, λαμβάνουν αποζημίωση κατά συνεδρίαση, το 
ποσό της οποίας λαμβάνεται από τον ειδικό Τραπεζικό λο¬ 
γαριασμό στον οποίο κατατίθεται το εισφερόμενο από 
τους ιδιωτικούς τηλεοπτικούς σταθμούς ποσό. 

Το ποσό της αποζημίωσης θα ορισθεί με απόφαση του 
Υπουργού Τύπου και Μέσων Μαζικής Ενημέρωσης. 

Ζ) Από τις διατάξεις της απόφασης αυτής δεν προκα- 
λείται δαπάνη εις βάρος του Κρσπκού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1999 

Με εντολή Υπουργού 
Ο Γενικός Γραμματέας 
ΝΙΚΟΣ ΑΘΑΝΑΣΑΚΗΣ 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ, 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε, - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1. Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 


ΤΙΜΗ ΦΥΛΛΩΝ * Μέ ΧΡ> 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ 8 σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 *> 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 - 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημεριν<Γαπ<Γ08.00 έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













